
R E F E R A T  D E  A P R O B A R E
pentru modificarea Hotărârii Consiliului Local nr. 206/2020  privind aprobarea asocierii  între UAT Municipiul Brad (partener) și  ADR Vest (beneficiar  pentru proiectul ”Sprijin la nivelul Regiunii de Dezvoltare Vest pentru pregătirea
de proiecte finanțate din perioada de programare 2021-2027 pe domeniile 
mobilitate urbană, regenerare urbană, centre de agrement/baze turistice 
(tabere școlare), infrastructură și servicii publice de turism, inclusiv
 obiectivele de patrimoniu cu potențial turistic și infrastructură
rutieră de interes județean, inclusiv variante ocolitoare
 și/ sau drumuri de legătură”



	 Agenția Regională de Dezvoltare a Regiunii Vest a selectat Municipiul Brad ca și partener pentru proiectul ”Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură” ca urmare a Fișei transmise și evaluate pentru obiectivul ”Amenajare promenadă pe faleza râului Crișul Alb, modernizare zonă de agrement în Parcul Tineretului Brad, construire pod peste râul Crișul Alb în municipiul Brad, județul Hunedoara”.
	În acest sens, în data de 21.12.2020 a fost transmis Acordul de parteneriat între beneficiar (ADR Vest) și parteneri (în cazul de față - Municipiul Brad). Acest acord stabilește drepturile și obligațiile părților, contribuția financiară proprie a fiecărei părți la bugetul proiectului, precum și responsabilitățile ce le revin la implementarea proiectului care va fi depus în cadrul Programului Operațional Asistență Tehnică 2014-2020, Axa Prioritară 1, Acțiunea 1.1.1. ”Asistență orizontală pentru beneficiarii fondurilor ESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI” și admisă  în urma evaluării.
	Prin Hotărârea Consiliului Local nr. 206/2020 a fost aprobată asocierea între UAT Municipiul Brad (partener)  și ADR Vest (beneficiar) pentru realizarea acestui proiect.
În perioada decembrie 2020 – septembrie 2021 s-a desfășurat etapa de evaluare a cererilor de finanțare depuse, fiind aduse modificări la forma inițială a cererii de finanțare, respectiv a bugetului alocat fiecărui membru, din cei 32 membri cuprinși în cererea de finanțare.
În urma solicitărilor de clarificări a fost definitivat bugetul proiectului, respectiv contribuția proprie a fiecărui membru.
Prin adresa nr. 89717/16.09.2021 a Direcției Generale de Asistență Tehnică Programe Europene din cadrul Ministerului Investițiilor și Proiectelor Europene a fost comunicată admiterea cererii de finanțare, cu mențiunea revizuirii bugetului eligibil alocat fiecărui partener și a contribuției proprii la cheltuielile eligibile ale proiectului, precum și revizuirea Acordurilor de parteneriat în acest sens.
Atașat adresei înregistrată la Primăria Municipiului Brad sub nr. 39294/21.09.2021 ADR Vest a transmis Actului Adițional nr. 1 la Acordul de Parteneriat. În acest act adițional sunt cuprinse noile sume rezultate în urma etapei de evaluare, fiind stabilită o sumă mai mică la valoarea totală și, proporțional, a contribuției proprii.
	Astfel, UAT Municipiul Brad va beneficia de o documentație tehnico - economică completă pentru obiectivul ”Amenajare promenada pe faleza râului Crișul Alb, modernizare zona de agrement în Parcul Tineretului Brad, construire pod peste râul Crișul alb în Municipiul Brad, județul Hunedoara”, având o valoare totală de 194.752,97 lei, cu costuri acoperite în proporție de 98% din fonduri structurale, față de valoarea inițială de 204.752,98 lei.
	Contribuția finală a UAT Municipiului Brad  este de 2% din cheltuielile eligibile, respectiv 3.895,06 lei, față de valoarea inițială de 4.095,03 lei.
	Responsabilitățile privind derularea fluxurilor financiare sunt conforme cu prevederile H.G. nr. 93/2016 privind aprobarea Normelor metodologice de aplicare a prevederilor Ordonanţei de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020, cu modificările și completările ulterioare.
	În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 206/2020 privind asocierea UAT Municipiul Brad (partener) și A.D.R. Vest (beneficiar) în vederea realizării în comun a proiectului ”Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură” și-l supun dezbaterii Consiliului Local al Municipiului Brad în forma prezentată.
	Am propus, de asemenea, împuternicirea Primarului Municipiului Brad să semneze Actul adițional nr. 1 la Acordul de parteneriat încheiat între Municipiul Brad (partener) și A.D.R. Vest (beneficiar).
	Invoc în susţinerea propunerii mele prevederile Programului Operațional Asistență Tehnică 2014-2020, Axa Prioritară 1, Acțiunea 1.1.1. ”Asistență orizontală pentru beneficiarii fondurilor ESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI”, precum și ale H.G. nr. 93/2016 privind aprobarea Normelor metodologice de aplicare a prevederilor Ordonanţei de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.

